Diari Oficial de la Generalitat Valenciana


Sumari del DOGV 8953, del 16-11-2020 (2020/9394)

RESOLUCIÓ de 5 de novembre de 2020, del conseller d'Educació, Cultura i Esport, per la qual es disposa el funcionament de l'Institut d'Educació Secundària Isabel-Clara Simó, de l'Alcúdia de Crespins.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9394


Data del document
:   05-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de novembre de 2020, del conseller d'Educació, Cultura i Esport, per la qual es disposa el funcionament de l'Institut d'Educació Secundària Isabel-Clara Simó, de l'Alcúdia de Crespins. [2020/9394]  
 El Decret 164/2020, de 30 d'octubre, del Consell, pel qual es crea l'Institut d'Educació Secundària Isabel-Clara Simó, de l'Alcúdia de Crespins, amb codi de centre 30530459, autoritza la conselleria competent en matèria d'educació per a dictar les disposicions necessàries per al seu compliment i desenvolupament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
En ús de les competències que m'atorga l'article 28 de la Llei 5/1983, de 30 de desembre, del Consell, de conformitat amb la proposta del director general de Centres Docents, resolc:  
  
Primer  
1. L'inici de les activitats en l'Institut d'Educació Secundària Isabel-Clara Simó, de l'Alcúdia de Crespins, codi de centre 59657089, amb efectes de l'inici del curs escolar 2019-2020.  
2. El centre ha d'impartir els ensenyaments d'Educació Secundària Obligatòria i de Formació Professional Bàsica: Informàtica d'Oficina i Perruqueria i Estètica, i de Formació Professional de grau mitjà: Perruqueria i Cosmètica Capil·lar.  
3. El centre ha d'aplicar el programa d'ensenyament en valencià i el programa d'incorporació progressiva durant el curs 2019-2020. A partir del curs 2020-2021, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià, aplicarà el programa d'educació plurilingüe i intercultural.  
4. Aquest centre s'adscriu, a l'efecte de realitzar les proves d'accés a la universitat, a la Universitat Politècnica de València.  
  
Segon  
La Direcció Territorial d'Educació, Cultura i Esport de València nomenarà l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'educació i en l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.  
  
Tercer  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. A aquest efecte, la Direcció Territorial d'Educació, Cultura i Esport de València efectuarà l'oportuna i raonada proposta.  
  
Quart  
El que s'estableix en aquesta resolució s'inscriurà en el Registre de centres docents de la Comunitat Valenciana.  
  
Cinqué  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
  
Sisé  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2019-2020.  
  
Contra la present resolució, que esgota la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la sua publicació.  
Tot això conforme al que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i sense perjudici que s'utilitze qualsevol altra via que es considere oportuna.  
  
  
València, 5 de novembre de 2020.- El conseller d'Educació, Cultura i Esport, p. d. (Resolució de 26 d'octubre de 2016; DOGV 7906, 28 d'octubre), el secretari autonòmic d'Educació i Formació Professional: Miguel Soler Gracia.